Document ID: /roh_data/filtered/fineweb-2-filterrobots_roh.jsonl.gz/14877

La Repower reveda sia strategia da fatschenta. Sco l'interpresa communitgescha, ha il cussegl d'administraziun decis las suandantas midadas:
- nov posiziunament cun focus servetsch d'energia
- conzentraziun sin las fieras en Svizra ed Italia
- promover la collavuraziun strategica cun auters partenaris
- producziun d'energia or da funtaunas ch'èn 100% regenerablas
- examinar la diversificaziun (fatschenta en Rumenia, participaziun nucleara, implant Teverola)
- retratga da la bursa (decotaziun ed introducziun d'in'aczia nominala standardisada)
Areguard la collavuraziun cun auters partenaris ha la Repower communitgà communablamain cun l'interpresa Swisspower d'examinar in'eventuala collavuraziun.
In midament da la strategia è stà da prevair.
Sustegn dal chantun
Il chantun grischun sustegnia la nova strategia da la Repower, di il cusseglier guvernativ e minister d’energia Mario Cavigelli. Il chantun é il pli grond acziunari da la Repower cun 58% da las aczias. Las aczias vul il chantun salvar enavant ed era sustegnair la Repower en il futur.
L'interpresa
La Repower è in'interpresa d'energia cun sedia principala a Poschiavo e filialas a Küblis, Bever, Glion, Landquart, Turitg, Milaun e Bucarest. Ella producescha electricitad, venda energia e gas e mantegna ina rait da provediment. En Svizra focussescha la Repower cunzut il commerzi d'energia e l'administraziun d'implants e servetschs d'energia.